THCOMเด้งกลับ4.85% นลท.ซื้อเก็งกำไรหลังร่วง 4 วันติด ฟาก ผู้บริหารแย้มงบฯปีนี้พลิกมีกำไร
THCOM เด้งกลับเกือบ 5% นลท.ซื้อเก็งกำไรหลังร่วงยาว 4 วันติด ฟาก ผู้บริหารแย้มผลงานปีนี้พลิกมีกำไร เหตุไม่มีบันทึกค่าเสื่อม ล่าสุด ณ เวลา 12.21 น. อยู่ที่ 10.80 บาท บวก 0.50 บาท หรือ 4.85% สูงสุดที่ 10.90 บาท ต่ำสุดที่ 10.50 บาท ด้วยมูลค่าซื้อขาย 58.95 ล้านบาท
16 ก.พ. 2561

ผู้สื่อข่าวรายงานว่า ราคาหุ้น บริษัท ไทยคม จำกัด (มหาชน) หรือ THCOM ล่าสุด ณ เวลา 12.21 น. อยู่ที่ 10.80 บาท บวก 0.50 บาท หรือ 4.85% สูงสุดที่ 10.90 บาท ต่ำสุดที่ 10.50 บาท ด้วยมูลค่าซื้อขาย 58.95 ล้านบาท

ทั้งนี้ ราคาหุ้น THCOM ปรับตัวขึ้น คาดว่านักลงทุนเข้าซื้อเก็งกำไรหลังราคาหุ้นปรับตัวลงแรง 4 วันติด นับตั้งแต่ราคาหุ้นอยู่ที่ระดับ 12 บาท เมื่อวันที่ 9 ก.พ.61 ขณะเดียวกันผู้บริหาร THCOM ยังมั่นใจกำไรปีนี้ดีกว่าปีก่อน เหตุไม่มีบันทึกค่าเสื่อม รับรายได้ไม่ขยับ หลังตลาดดาวเทียมแข่งดุ
โดยมีนายสุพจน์ ชินวีระพันธุ์ รักษาการ หัวหน้าคณะผู้บริหารด้านกลยุทธ์องค์กร และนายอนุวัฒน์ สงวนทรัพยากร หัวหน้าคณะผู้บริหารฝ่ายการเงิน เปิดเผยว่า คาดปีนี้พลิกมีกำไรหลังไม่มีการบันทึกค่าเสื่อม ลุ้นรายได้ปีนี้ใกล้เคียงปีก่อน ยอมรับตลาดดาวเทียมแข่งดุ เผยเร่งเจรจาลูกค้าใหม่ในภูมิภาคเพิ่มขึ้น
รวมทั้งตั้งเป้าธุรกิจ Marine Time ขยายให้บริการเครือข่ายบนเรือครบ 100 ลำปีนี้ จากปัจจุบัน 20 ลำ ตั้งงบลงทุนปีนี้ 300 ลบ. เพื่อใช้ในการปรับปรุงอุปกรณ์